လွၵ်းလၢႆးမႂ်ႇႁဵတ်းႁႂ်ႈၼမ်ႉၼၵ်းတူဝ်ယွမ်းလႆႈ​​ၵေႃႈပဵၼ်ပိူၵ်ႇၵူၺ်ႈ

Details
Created on 09 April 2019
Written by တႆးလွတ်ႈလႅဝ်း

ၼႂ်းမၢၵ်ႇမႆႉတင်းသဵင်ႈ ဢၼ်ပဵၼ်ၵူၺ်ႈၼႆႉၵေႃႈ ပၼ်ၽွၼ်းလီ ပၢႆးယူႇလီလႆႈသေ ႁဵတ်းႁႂ်ႈတူဝ်ၶိင်း ၼိူဝ်ႉၼင်ႁၢင်ႈလီၵေႃႈ ပႃးၵူၺ်ႈယဝ်ႉ ၊ ပေႃးၵိၼ်ၵူၺ်ႈယဝ်ႉ ၵႆႉဢဝ်ပိူၵ်ႇၵူၺ်ႈထိူမ်ႇပႅတ်ႈ ၊ ဢဝ်ပႅတ်ႈလၢႆလၢႆ ၼင်ႇၼၼ်ယူႇ  ဢၼ်တေလၢတ်ႈၽွၼ်းလီ ပိူၵ်ႇၵူၺ်ႈၼႆႉၸိုင် ႁူႉဝႃႈမၼ်းမီး ၽွၼ်းလီတၢၼ်ႇလႂ် ၼႆယဝ်ႉ။

ၵူၺ်ႈၼႆႉ ပႃးထၢတ်ႈယႆး ၊ ထၢတ်ႈပူဝ်ႇတႅၵ်ႇသီႇယမ်ႇ တဵမ်ထူၼ်ႈလႄႈ ႁဵတ်းႁႂ်ႈ တွင်ႉၵႂႃႇမႅၼ်ႈၶၢဝ်းယၢမ်းလီ   တွင်ႉယိုင်ႈၵေႃႈ ၸွႆႈႁႄႈၵင်ႈပၼ် လႆႈယူႇယဝ်ႉ ၊ ၵွပ်ႈမီးထၢတ်ႈႁႅင်း ၵူႈလွင်ႈ ၶဝ်ႈပႃး တင်းၼမ်လႄႈ ပိူၵ်ႇၵူၺ်ႈၼႆႉ မီးၽွၼ်းၵမ်ႉၸွႆႈ ဢႃႇၼီႇတိၼ်ႇႁင်းမၼ်းယဝ်ႉ။

ၵူၺ်ႈသုၵ်းလႄႈ ၵူၺ်ႈလိပ်း ၼႆႉ ၵူၺ်ႈလိပ်းသမ်ႉ ႁဵတ်းႁႂ်ႈၼမ်ႉၼၵ်းတူဝ်လူတ်းယွမ်းလႆႈ ၊ ၵူၺ်ႈသုၵ်း သမ်ႉၵႅတ်ႇၶႄ ႁႄႉၵင်ႈပၼ်လႆႈ တၢင်းပဵၼ်ၵႅၼ်ႇသႃႇလႆႈတင်းၼမ်ယူႇယဝ်ႉ ၊ ၸဝ်ႈၵဝ်ႇ လႆႈၸႂ်ဢၼ်လႂ်ၵေႃႈ လိူၵ်ႈၸႂ်ႉႁႂ်ႈပဵၼ်ၽွၼ်းလီလႄႈ။

ပေႃးဝႃႈၵိၼ်ပိူၵ်ႇၵူၺ်ႈၵၼ်လႄႈၼႆ တေဢမ်ႇမီးၽႂ်ၶႂ်ႈၵိၼ်သေၵေႃႉ ၊ ၵွပ်ႈဢမ်ႇမီးဢရႃႉသႃႇသင် တႃႇတေဢွၼ်ၵၼ်ၵိၼ်မၼ်း ၵေႃႈၶႂ်ႈဝႆႁူဝ်ယူႇယဝ်ႉ ၊ ၵူၺ်းၵႃႈ တီႈပိူၵ်ႇၵူၺ်ႈၼႆႉ ပႃးထၢတ်ႈပီႇတႃႇမိင်ႇ-ဢေႇ ၊ Lutein လႄႈ ၸွႆႈႁႄႈၵင်ႈပၼ်တၢင်းပဵၼ် ၵႅၼ်ႇသႃႇလႆႈယဝ်ႉ ၊ လိူဝ်သေၼၼ်ႉ တွၼ်ႈပၢႆးယူႇလီၵမ်ႉၸွႆႈလႆႈ တၢင်းၼမ်တၢင်းလၢႆၵွၼ်ႇ ၊ ၵွပ်ႈၼႆႉ ဢဝ်ပိူၵ်ႇၵူၺ်ႈသေႁဵတ်းၵိၼ် ၼမ်ႉဝၢၼ် (ၶွင်ဝၢၼ်) ၽျေႃႇယေႇၵၼ်။

တႃႇႁဵတ်းၶွင်ဝၢၼ် သမ်ႉဢဝ်ပိူၵ်ႇၵူၺ်ႈ၊ မၢၵ်ႇဢုၼ် ၊ ၼမ်ႉၶႅင် ၊ ပိူၵ်ႇမႆႉမဵၼ်ႁိူၵ်ႈ ဢဝ်ၸိူဝ်းၼႆႉ ၶူၼ်းလေႃးၵၼ် သင်မီးၶိူင်ႈၸၢၵ်ႈပၼ်ႇမၢၵ်ႇမႆႉ (Blender) ၵေႃႈ သႂ်ႇၼႂ်းၼၼ်ႉသေပၼ်ႇၸွမ်းၵၼ်ၵႂႃႇ ၊ ထႅင်ႈလၢႆးၼိုင်ႈတေႉဢဝ် ပိူၵ်ႇၵူၺ်ႈတင်း ၼမ်ႉဢုၼ်ႇတင်ႈဝႆႉၶၢဝ်းတၢင်း (10) မဵတ်ႉ သင်တင်ႈယဝ်ႉ လႆႈ(10)မဵတ်ႉၵေႃႈပူင်သေ ဢဝ်ၼမ်ႉၽိုင်ႈ ဢမ်ႇၼၼ် ၵိူဝ်ဝၢၼ် သႂ်ႇ ပႃး ၵိၼ်ပၼ် ၊ ပေႃးၶႂ်ႈၵိၼ် သုမ်ႈသုမ်ႈပႃးသမ်ႉ မိမ်ႇမၢၵ်ႇၽႃႈသႂ်ႇလေႃးသေ ၵိၼ်ၵေႃႈလႆႈယဝ်ႉ။

ၼမ်ႉဝၢၼ်ပိူၵ်ႇၵူၺ်ႈၼႆႉ ၵိၼ်ပၼ်မိူဝ်ႈပႆႇ မီးသင်ၼႂ်းတွင်ႉ မိူဝ်ႈပႆႇၵိၼ်သင်ဝႆႉၼၼ်ႉ လီၵိၼ်ပၼ်တွၼ်ႈၼႂ်ၵူႈဝၼ်းၵေႃႈလႆႈၵူႈဝူင်ႈၵေႃႈလႆႈယူႇယဝ်ႉ။

ဢိင်ၽိုၼ်-Mystyle
ပိၼ်ႇ(ၼမ်ႉၸူမ်သၢႆးၽူး)
http://taifreedom.com/shan/index.php/article/5464-2019-04-09-05-19-08